CELEX: 32021D1747
Language: da
Date: 2021-09-28 00:00:00
Title: Rådets afgørelse (EU) 2021/1747 af 28. september 2021 om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Banka Slovenije

4.10.2021   
               
               
                  DA
               
               
                  Den Europæiske Unions Tidende
               
               
                  L 350/5
               
            
         RÅDETS AFGØRELSE (EU) 2021/1747
         af 28. september 2021
         om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Banka Slovenije
         RÅDET FOR DEN EUROPÆISKE UNION HAR —
         under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27.1,
         under henvisning til Den Europæiske Centralbanks henstilling af 16. juli 2021 til Rådet for Den Europæiske Union om de eksterne revisorer for Banka Slovenije (ECB/2021/28) (1), og
         ud fra følgende betragtninger:
         
                     (1)
                  
                  
                     Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, skal revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
                  
               
                     (2)
                  
                  
                     Mandatet for de nuværende eksterne revisorer for Banka Slovenije, Ernst & Young revizija, poslovno svetovanje, d.o.o., udløb efter revisionen for regnskabsåret 2020. Det er derfor nødvendigt at udnævne eksterne revisorer fra regnskabsåret 2021.
                  
               
                     (3)
                  
                  
                     Banka Slovenije har valgt PricewaterhouseCoopers, podjetje za revizijo in druge finančno računovodske storitve, d.o.o. som sine eksterne revisorer for regnskabsårene 2021-2023.
                  
               
                     (4)
                  
                  
                     ECB's Styrelsesråd har henstillet, at PricewaterhouseCoopers, podjetje za revizijo in druge finančno računovodske storitve, d.o.o. udnævnes til eksterne revisorer for Banka Slovenije for regnskabsårene 2021-2023.
                  
               
                     (5)
                  
                  
                     I forlængelse af ECB's Styrelsesråds henstilling bør Rådets afgørelse 1999/70/EF (2) ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 1, stk. 13, i afgørelse 1999/70/EF affattes således:
            
               
                  »13.   PricewaterhouseCoopers, podjetje za revizijo in druge finančno računovodske storitve, d.o.o. godkendes herved som eksterne revisorer for Banka Slovenije for regnskabsårene 2021-2023.«
               
            
         
         
            Artikel 2
            Denne afgørelse får virkning på dagen for meddelelsen.
         
         
            Artikel 3
            Denne afgørelse er rettet til Den Europæiske Centralbank.
         
         
            Udfærdiget i Bruxelles, den 28. september 2021.
            
               
                  På Rådets vegne
               
               S. KUSTEC
               
                  Formand
               
            
         
         
            (1)  EUT C 299 af 27.7.2021, s. 1.
         
            (2)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).